CELEX: 62011TN0569
Language: hu
Date: 2011-11-04 00:00:00
Title: T-569/11. sz. ügy: 2011. november 4-én benyújtott kereset — Gitana kontra OHIM — Rosenruist (GITANA)

7.1.2012   
            
            
               HU
            
            
               Az Európai Unió Hivatalos Lapja
            
            
               C 6/22
            
         2011. november 4-én benyújtott kereset — Gitana kontra OHIM — Rosenruist (GITANA)
   (T-569/11. sz. ügy)
   2012/C 6/41
   A keresetlevél nyelve: angol
   
      Felek
   
   
      Felperes: Gitana SA (Pregny-Chambésy, Svájc) (képviselő: F. Benech ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Rosenruist — Gestão e serviços, Lda (Funchal, Madeira)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2011. augusztus 4-én az R 1825/2007-1. sz. ügyben hozott határozatát, és a 18. és 25. osztályba tartozó valamennyi áru tekintetében engedélyezze a 3063344. sz. „GITANA” közösségi védjegy lajstromozását; és
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „GITANA” ábrás védjegy a 14., 16., 18., 21., 24., 25., 34-36. és 38. osztályba tartozó áruk és szolgáltatások vonatkozásában — 3063344. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a másik fél a fellebbezési tanács előtti eljárásban.
   
      A hivatkozott védjegy vagy megjelölés: a 1609312. sz. „KITANA” közösségi ábrás védjegy a 25. osztályba tartozó áruk vonatkozásában; a W00555706. sz. „KITANA” nemzetközi ábrás védjegy a 18. és 25. osztályba tartozó áruk vonatkozásában; az 531768. sz. „KITANA” olasz ábrás védjegy a 18. és 25. osztályba tartozó áruk vonatkozásában.
   
      A felszólalási osztály határozata: a felszólalási osztály részben elutasította a közösségi védjegybejelentést.
   
      A fellebbezési tanács határozata: a fellebbezési tanács részben hatályon kívül helyezte a felszólalási osztály határozatát, az ezt meghaladó részben pedig elutasította a fellebbezést.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése, mivel a fellebbezési tanács tévesen értékelte az ütköző védjegyek összetévesztésének veszélyét.